**Mór Városi Önkormányzat Képviselő-testületének**

**113/2020. (III.25.) határozata**

**Kodály Zoltán utcai forgalmi rend módosításáról**

Mór Városi Önkormányzat Képviselő-testülete – mint a helyi közutak kezelője – a lakók és közlekedők biztonsága érdekében a Kodály Zoltán utca forgalmi rendjére vonatkozóan az alábbi döntéseket hozza:

* A Kodály Zoltán utca teljes szakaszára vonatkozóan érvényben marad a 30 km/h-s sebességkorlátozás és a „Gyermekek” veszélyt jelző táblák hatálya.
* A Kodály Z. utca – Cserhát utca, valamint a Kodály Zoltán utca – Bartók Béla utca csomópontok közelében 1-1 db új gyalogos átkelőhelyet kíván kijelölni.
* Az utcában érvényes forgalmi rend érvényesítése érdekében a 2 új gyalogos átkelőhelyet az útpálya szintjéből kiemelten – forgalomcsillapító küszöbként kialakítva - kell megépíteni és a hozzá tartozó veszélyt jelző táblákat ki kell helyezni.
* A szükséges tervek megrendelésével és az engedélyezési eljárások lefolytatásával megbízza a Jegyzőt.
* A tervezéshez és a megvalósításhoz szükséges forrást a 2020. évi költségvetés „Forgalombiztonsági beavatkozások” sora terhére biztosítja.

Határidő: 2020.08.20.

Felelős: jegyző(Városfejlesztési és -üzemeltetési Iroda)

Fenyves Péter Dr. Kovács Zoltán

polgármester jegyző